Johann Crüger

Johann Crüger (1598–1662) var en tysk salmekomponist av  sorbisk avstamming.


== Liv ==
Johann Crüger var sønn av en gjestgiver. Han gikk på latinskolen i Guben til 1613, og i de etterfølgende vandreårene oppholdt han seg i Sorau, Breslau og Regensburg, der han fikk sin første musikalske utdannelse av Paulus Homberger. 
Han reiste videre til Berlin i 1615 og gikk på byens Gymnasium zum Grauen Kloster som forberedelse til teologistudiet. Fra 1620 studerte han teologi ved Universitetet i Wittenberg og studerte musikk på egen hånd. I de 40 årene fra 1622 og til sin død var han lærer ved gymnaset Zum Grauen Kloster, samtidig som han var kantor ved Nikolaikirche i Berlin.
En av Crügers døtre ble gift med hoffmaleren Michael Conrad Hirt, som malte et portrett av svigerfaren.


== Virke ==
Johann Crüger skrev en rekke konsertverk og musikkpedagogiske skrifter. I 1643 ble han kjent med den berømte salmedikteren Paul Gerhardt, som han skrev flere salmemelodier for. Crüger gav ut Newes vollkömliches Gesangbuch i 1640, fra andre utgave 1647 under tittelen Praxis Pietatis Melica («Fromhetsøvelser på vers»), som regnes blant de mest betydelige tyskspråklige salmebøkene på 1600-tallet. I en annen samling med 161 sanger, derav 15 av Crüger, er det bevart tre tonesettinger av landsmannen Johann Franck.
Et titall av Johann Crügers melodier og koralsatser er fortsatt representert i nyere tyske salmebokutgivelser.


== Litteratur ==
(de) Friedrich Wilhelm Bautz: «Crüger, Johann» i Biographisch-Bibliographisches Kirchenlexikon (BBKL). Bind 1, Hamm 1975, sp. 1172–1174.
(de) Arrey von Dommer: «Crüger, Johann». I Allgemeine Deutsche Biographie (ADB). Bind 4, Duncker & Humblot, Leipzig 1876, s. 623 f.
(de) Hans Heinrich Eggebrecht: «Crüger (Krüger), Johannes.» I Neue Deutsche Biographie (NDB). Bind 3, Duncker & Humblot, Berlin 1957, ISBN 3-428-00184-2, s. 428 f. (digitalisering).
Christian Bunners: Johann Crüger (1598–1662): Berliner Musiker und Kantor, lutherischer Lied- und Gesangbuchschöpfer. Frank & Timme, Berlin 2012, ISBN 978-3-86596-371-0.
Wolfgang Herbst: Wer ist wer im Gesangbuch? Vandenhoeck & Ruprecht, Göttingen 2001, ISBN 3-525-50323-7, s. 66 ff.
Emanuel Christian Gottlob Langbecker (red.): Johann Crüger's Choral-Melodien: aus den besten Quellen streng nach dem Original mitgetheilt, und mit einem kurzen Abrisse des Lebens und Wirkens dieses geistlichen Lieder-Componisten begleitet. Eichler, Berlin 1835.
Lothar Noack, Jürgen Splett: Bio-bibliographien: Brandenburgische Gelehrte der Fruhen Neuzeit. Akademie Verlag, Berlin 1997, ISBN 3-05-002840-8, s. 103–117
Dietrich Nummert: Mit 24 schon Musikdirektor – Kantor und Lehrer Johann Crüger. I Berlinische Monatsschrift, hefte 4/1998, s. 64–68.


== Referanser ==


== Eksterne lenker ==
(en) Johann Crüger – kategori av bilder, video eller lyd på Commons 
(de) Verk av og om Johann Crüger i katalogen til det tyske nasjonalbiblioteket
(de) Johann Crüger i Deutsche Biographie
Skrifter av Johann Crüger i VD17
Johann Crüger i Bayerisches Musiker-Lexikon Online
Johann Crüger i databasen til Oberpfälzer Kulturbund Arkivert 12. desember 2013 hos Wayback Machine.
Consortium of European Research Libraries Thesaurus: Verkfortegnelse
(en) Fritt tilgjengelige noter av Johann Crüger i International Music Score Library Project

(en) Fritt tilgjengelige noter av Johann Crüger i Choral Public Domain Library (ChoralWiki)

(en) Fritt tilgjengelige noter av Johann Crüger på Mutopia-prosjektet